Արտգործնախարար Դավութօղլուն անցյալ ուրբաթ Վան քաղաքում կայացած մամուլի ասուլիսում զգուշացրեց, որ ցանկացած հարձակում Սիրիայում գտնվող օսմանյան ժամանակաշրջանի գերեզմանի վրա «[սիրիական] վարչակազմի, արմատական խմբերի կամ որևէ այլ մեկի կողմից, կարժանանա Թուրքիայի հակահարձակմանը: Իր ինքնիշխան տարածքը պաշտպանելու համար Թուրքիան առանց վարանելու կձեռնարկի բոլոր հնարավոր միջոցները…. Ներկայումս որևէ վտանգ չկա մեր տարածքների [գերեզմանը Սիրիայում] և զինվորների վրա հարձակվելու, սակայն մենք պատրաստ ենք ամեն քայլի գնալ սպառնալիքի առկայության դեպքում: Թուրքական հասարակությունը կասկածի նշույլ անգամ չպետք է ունենա այս առումով»: Մինչդեռ, Թուրքիայի արտաքին գործերի նախարարության, գլխավոր շտաբի և ազգային հետախուզական կազմակերպության պաշտոնյաները մարտի 13-ին հանդիպել են, որպեսզի քննարկեն Շահի գերեզմանի անվտանգության հարցը: Չնայած Դավութօղլուն չի հստակեցրել, թե Թուրքիան ինչ միջոցներ կձեռնարկի, սակայն թուրքական լրատվամիջոցները ենթադրում են, որ այն կարող է լրացուցիչ զորքեր ուղարկել իրենց պաշտամունքի վայրը հսկելու համար: